钦定古今图书集成/理学汇编/文学典/第173卷 > 徐师曾文体明辩 > 《前调》〈破酒戒次前韵〉前人
## 钦定古今图书集成/理学汇编/文学典/第173卷 > 徐师曾文体明辩 > 《前调》〈破酒戒次前韵〉前人

杯。汝知乎，酒泉罢后，鸱夷乞骸。更高阳入谒，都称虀臼，杜康初筮，正得云雷。细数从前，不堪馀恨，岁月都
将麹麹埋。君诗好，似提壶却劝，沽酒何哉。　君言病
岂无媒。似壁上雕弓蛇暗猜。记醉眠陶令，终全至乐，
独醒屈子，未免沈灾。欲听公言，惭非勇者，司马家儿
解覆杯。还堪笑，借今宵一醉，为故人来。

《读书镜》：武王问五帝之诫于尚父，尚父曰：“黄帝之诫
曰：‘吾居民上摇摇恐夕不至朝。铸金人三封其口曰：
‘磨兜坚，慎勿言’’。”

《鬻子》：昔周公使康叔守商，戒之曰：“无杀不辜，宁失有
罪。亦有无罪而见诛，亦有有功而不赏。慎之！”

《说苑》昔成王封周公，周公辞不受，乃封周公子伯禽
于鲁，将辞去，周公戒之曰：“去矣，子其无以鲁国骄士
矣。我文王之子也，武王之弟也，今王之叔父也，又相
天子，吾于天下亦不轻矣。尝一沐而三握发，一食而
三吐哺，犹恐失天下之士。吾闻之曰：德行广大而守
以恭者荣，土地博裕而守以俭者安，禄位尊盛而守”
以卑者贵；人众兵强而守以畏者胜，聪明睿智而守
以愚者益，博闻多记而守以浅者广。此六守也，谦德
也。夫贵为天子，富有四海，不谦者先天下，亡其身，桀
纣是也。可不慎乎？《易》曰：“天道亏盈而益谦，地道变盈
而流谦，鬼神害盈而福谦，人道恶盈而好谦。”诫之哉，
子其无以鲁骄士矣。

《后汉书马援传》：“初，援兄子严敦，并喜讥议，而通轻侠
客。援前在交阯，还书诫之曰：‘吾欲汝曹闻人过失，如
闻父母之名，耳可得闻，口不可得言也。好论议人长
短，妄是非正法，此吾所大恶也。宁死不愿闻子孙有
此行也。汝曹知吾恶之甚矣，所以复言者，施衿结褵，
申父母之戒，欲使汝曹不忘之耳’。”龙伯高敦厚周慎，
口无择言，谦约节俭，廉公有威，吾爱之重之，愿汝曹
效之。杜季良豪侠好义，忧人之忧，乐人之乐，清浊无
所失，父丧致客，数郡毕至，吾爱之重之，不愿汝曹效
也。效伯高不得，犹为谨敕之士，所谓“刻鹄不成尚类
鹜”者也；效季良不得，陷为天下轻薄子，所谓“画虎不
成反类狗”者也。讫今季良尚未可知，“郡将下车辄切
齿，州郡以为言，吾常为寒心，是以不愿子孙效也。”季
良名保，京兆人，时为越骑司马。保仇人上书，讼保为
行浮薄，乱群惑众，伏波将军万里还书以诫兄子，而
梁松、窦固以之交结，将扇其轻伪，败乱诸夏。书奏，帝
召责松、固，以《讼书》及《援诫书》示之，松、固叩头流血，而
得不罪。诏免保官。伯高名述，亦京兆人，为《山都》长，由
此擢拜零陵太守。

《郑元传》：“元尝疾笃，自虑，以书戒子益恩曰：‘吾家旧贫，
不为父母昆弟所容，去厮役之吏，游学周秦之都，往
来幽并兖豫之域，获觐乎在位通人，处逸大儒，得意
者咸从捧手，有所授焉。遂博稽六艺，粗览传记，时睹
秘书纬术之奥。年过四十，乃归供养，假田播殖，以娱
朝夕。遇阉尹擅势，坐党禁锢十有四年。而蒙赦令举’”
贤良方正。有道辟大将军三司府，公车再召，比牒并
名，早为宰相。惟彼数公，懿德大雅，克堪王臣，故宜式
序。吾自忖“度，无任于此，但念述先圣之元意，思整百
家之不齐，亦庶几以竭吾才。”故闻命罔从，而黄巾为
害，萍浮南北，复归邦乡。入此岁来，已七十矣。宿素衰
落，仍有失误，案之《礼典》，便合传家。今我告尔以老，归
尔以事，将闲居以安性，覃思以终业。自非拜国君之
命，问族亲之忧，展敬坟墓，观省野物，胡尝扶杖出门
乎？家事大小，汝一承之。咨尔茕茕一夫，曾无同生相
依。其勗求君子之道，研赞勿替，敬慎威仪，以近有德，
显誉成于僚友，德行立于己志。若致声称，亦有荣于
所生。可不深念邪！可“不深念邪！吾虽无绂冕之绪，颇
有让爵之高，自乐以论赞之功，庶不遗后人之羞。”末
所愤愤者，徒以亡亲坟垄未成，所好群书，率皆腐敝，
不得于礼堂写定，传与其人。日西方暮，其可图乎？家
今差多于昔，勤力务时，无恤饥寒，菲饮食，薄衣服，节
夫二者，尚令吾寡恨；若忽忘不识，亦已焉哉！

《东观汉记》：樊宏为人谦慎，常戒其子曰：“富贵盈溢，未
有能终者，天道恶满而好谦，前世贵戚明戒也。保身
全己，岂不乐哉。”

《三国魏志陈思王植传》：“植年十岁馀，诵读诗论及辞
赋数十万言。性简易，不事华丽。太祖征孙权，使植留
守邺，戒之曰：‘吾昔为顿丘令，年二十三，思此时所行，
无悔于今。今汝年二十三矣，可不勉与’？”

《晋书庾衮传》：“衮孤兄女曰芳，将嫁，美服既具，衮乃刈
荆苕为箕帚，召诸子集之于堂，男女以班命芳曰：芳
乎，汝少孤，汝逸汝豫，不汝疵瑕。今汝适人，将事舅姑，
洒扫庭内，妇之道也，故赐汝。此匪器之为美，欲温恭
朝夕，虽休勿休也《魏书刁雍传》：“雍性宽柔，好尚文典，手不释书，明敏多
智，凡所为诗赋颂论并杂文百有”馀篇。又汎施爱士，
恬静寡欲，笃信佛道，著《教诫》二十馀篇，以训导子孙
焉。

《隋书贺若弼传》：若弼父敦，以武烈知名，仕周为金州
总管，宇文护忌而害之。临刑呼弼谓之曰：“吾必欲平
江南，然此心不果，汝当成吾志，且吾以舌死，汝不可
不思。”因引锥刺弼舌出血，诫以慎口。

《旧唐书礼仪志》：贞元六年，有事于南郊，诏以皇太子
为亚献，亲王终献。上问礼官：“亚献、终献合受誓诫否？”
柳冕曰：“准《开元礼》，献官前七日于内受誓诫词云：‘各
扬其职，不供其事，国有常刑’。今以皇太子为亚献，请
改其词云：‘各扬其职，肃奉常仪’。从之。”

《河东集》：子厚《三戒》：“临江之麋，则序所称依势以于非
类也；黔之驴，则出技以怒强也；永某氏之鼠，则窃时
以肆暴也。此皆世人之常态耳，故特揭以为戒云。”苏
轼曰：“予读柳子厚三戒而爱之，又常悼世之人有妄
怒以招悔，欲盖而彰者。游吴得二事于水滨之人亦
似之，作河豚鱼、乌贼鱼二说，非有意乎？续子厚者也”，
亦聊以自警。

《老学庵笔记》：“郑康成自为书，戒子益恩，其末曰：‘若忽
忘不识，亦已焉哉’？此正孟子所谓‘父子之间不责善
也。盖不责善，非不示以善也，不责其必从耳。陶渊明
《命子诗》曰：‘夙兴夜寐，愿尔斯才。尔之不才，亦已焉哉’？
用康成语也’。”